મોદી સરકારના શાસન વખતે પણ ગુજરાતમાં કોઈ કામો થયા નથી તેવા આક્ષેપ તેમણે કર્યો હતો. ડૉ. મનમોહનસિંહે વધુમાં જણાવ્યું હતું કે, નર્મદા નદી પર ડેમ બનાવવાની કામગીરી પૂર્ણ કરવા બદલ ભાજપ દ્વારા કોંગ્રેસને બદનામ કરવામાં આવે છે પરંતુ સચ્ચાઈ એ છે કે નર્મદા ડેમનો પાયો નાંખવાનું કામ જ પંડિત જવાહરલાલ નહેરૂએ કર્યું હતું અને નર્મદા યોજના માટે વિશ્વ બેંકમાંથી ફંડ મેળવવા મેં પ્રયાસ કર્યા હતા.